บุสเก๊ตส์ : "แอต.มาดริดมันช่� �ง โค ตะ ระ สมบูรณ์แบบ" - Blogs - www.fcbarcelona.in.th --:: FC Barcelona Thailand Fan Club # สโมสรฟุตบอล บาร์เซโลน่า ไทยแลนด์ แฟนคลับ # ::--
on 16-12-2012 at 11:33 PM (1498 เปิดอ่าน)
ชมก่อนลุย !! เซอร์จิโอ บุสเก๊ตส์ มิดฟิลด์เชิงคลาสสิกของบาร์เซโลน่า เอ่ยปากชมระบบการบริหารทีมของ ดิเอโก้ ซิเมโอเน่ เทรนเนอร์ของแอตเลติโก มาดริด ทีมคู่แข่งร่วมลีกที่มีคิวจะชิงชัยกันในคืนวันอาทิตย์นี้ ว่าเป็นทีมที่มีระบบการเล่นที่สมบูรณ์ไม่แพ้ทีมไหนๆในลาลีก้าเลย
บุสเก็ตส์เชื่อว่า เกมรุกของ "โรฆิบังโกส" จะต้องสร้างความยากลำบากในการตั้งรับของทัพ "เบลกราน่า" อย่างแน่นอน ซึ่งผลจากการจูนทีมให้เล่นได้อย่างยอดเยี่ยมของ แอต.มาดริดในช่วงเวลานี้นั้น ต้องยกให้กับตอนที่ทางสโมสรได้แต่งตั้งอดีตดาวเตะของแอต.มาดริดอย่าง ดิเอโก้ ซิเมโอเน่ อดีตแข้งทีมชาติอาร์เจนติน่าขึ้นมาคุมทัพทีมเก่าของตนเมื่อเดือนธันวาคม 2011 ที่ผ่านมา
การคุมทีมของซิเมโอเน่ สามารถพาทีมตราหมีที่จวนเจียนอยู่ในโซนตกชั้น กลับขึ้นมาคว้าอันดับที่ 5 ได้สำเร็จ แถมยังคว้าแชมป์ยูโรป้าลีกมาครองอย่างยิ่งใหญ่ อีกทั้งในฤดูกาลนี้ แอต.มาดริดยังรั้งตำแหน่งรองจ่าฝูงของศึกลาลีก้า 2012-13 อีกด้วย
"พวกเขากลายเป็นคู่แข่งคนสำคัญของพวกเราไปแล้ว เพราะตลอดครึ่งปีมานี้ เขาเกาะกลุ่มอยู่หัวตารางของลีกตลอด ไม่เคยตกเลย" บุสเก๊ตส์ให้สัมภาษณ์กับผู้สื่อข่าวก่อนที่จะเปิดศึกกับแอต.มาดริด ในคืนนี้ที่คัมป์นู
"ฤดูกาลที่แล้ว แอต.มาดริดประสบความสำเร็จอย่างยิ่งใหญ่ และยังต่อยอดมาจนถึงฤดูกาลนี้อีกด้วย เพราะการจูนทีมของซิเมโอเน่แท้ๆ ที่ทำให้แอต.มาดริด กลายเป็นทีมที่สมบูรณ์แบบที่สุด พวกเราจะต้องทำงานอย่างหนักเพื่อเอาชนะพวกเขาให้ได้"
จอมทัพทีมชาติสเปนวัย 24 ปี ยังได้แสดงทรรศนะอีกว่า ตัวอันตรายที่สุดของตราหมีนั้นก็ไม่ใช่ใครที่ไหน แต่เป็น ราดาเมล ฟัลเกา ยอดดาวยิงทีมชาติโคลอมเบียนั่นเอง
"ฟัลเกาเป็นผู้เล่นที่น่ากลัว เราต้องพยายามทำให้รูปเกมเป็นของเราให้ได้ เราได้มีข้อมูลเล็กน้อยเกี่ยวกับการเล่นของเขาเพื่อที่จะหยุดเขาให้ได้"
"เรายังเหลือการแข่งขันอีก 2 นัดก่อนปิดฤดูกาลเลกแรก เราจะต้องคว้า 6 แต้มก่อนที่จะไปพักผ่อนช่วงฤดูหนาวอย่างสบายใจให้ได้"
Translated by : MICHAEL LAUDRUP
Credit : Goal.com/en
เวลาทั้งหมดอยู่ในเขตเวลา GMT +7. และเวลาในขณะนี้คือ 08:42 AM.